《庄椿岁 寿徐坦斋年伯，并寄原一、公肃》
清代·邹祗谟

鹿城绮席初开，气清天郎兰亭节。风飘紫燕，云迥青鸟，笙歌未节。

京陵娣姒，孝穆儿郎，千秋阀阅。羡三珠玉树，凌王铄谢，又早见宫袍曳。

老子胡床高据，对南楼、正谈风月。宫体诗拈，内尊酒赐，语传天阙。

绿简裁将，黄庭展罢，屏山香爇。到黑头将军归来，九转才成绛雪。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。